# 

# **ΛΥΚΕΙΟ ΑΓΙΟΥ ΓΕΩΡΓΙΟΥ ΝΕΟ Γ16**

**ΛΑΚΑΤΑΜΕΙΑ**

Γρίβα Διγενή 53

2310 Λακατάμεια

Τηλ.: 22 382671, Φαξ: 22 382672

Email:[lyk-ag-georgios-lef@schools.ac.cy](mailto:lyk-ag-georgios-lef@schools.ac.cy)

Λακατάμεια, 24 Μαΐου 2024

Προς τους Γονείς και Κηδεμόνες μαθητών/τριών

Γ΄ τάξης Γυμνασίων που θα φοιτήσουν στο

Λύκειο Αγίου Γεωργίου Λακατάμειας

Κύριοι/Κυρίες,

**Εγγραφή μαθητών Λυκείου**

Επικοινωνούμε μαζί σας και σας πληροφορούμε ότι σύμφωνα με τα Χρονοδιαγράμματα που στάλθηκαν από το ΥΠΑΝ στις 23/08/2023 οι εγγραφές για τη σχολική χρονιά 2024-2025 θα γίνουν για την **Α΄ τάξη 18-19 Ιουνίου 2024** και για την **Β΄ και Γ΄ τάξη 20-21 Ιουνίου 2024**. Θα ενημερωθείτε σε μεταγενέστερο στάδιο για τη διαδικασία της εγγραφής.

**Οδηγίες για εγγραφή μαθητών στην Α΄ τάξη του Λυκείου ή/και μαθητών άλλων τάξεων που έρχονται από μετεγγραφή**

**Εκτός από την ηλεκτρονική εγγραφή,** **για την ολοκλήρωση της εγγραφής απαιτούνται απαραιτήτως τα ακόλουθα τα οποία θα πρέπει να προσκομιστούν στο σχολείο, στις 18 – 19 Ιουνίου 2024 (βάση εγκυκλίου ΥΠΑΝ-Χρονοδιαγράμματα σχολ.χρον.2023-24), νοουμένου ότι δεν ανακοινώσει το ΥΠΑΝ άλλες ημερομηνίες για τις εγγραφές:**

1. **Ατομικό Δελτίο μαθητή/τριας,** **σωστά και ευανάγνωστα συμπληρωμένο**, το οποίο θα σας δοθεί από το Γυμνάσιο, **ή μπορείτε να το τυπώσετε από την ιστοσελίδα του Σχολείου μας (lyk-ag-georgios-lef.schools.ac.cy)**. Παρακαλείστε όπως διαβάσετε πολύ προσεκτικά τις οδηγίες συμπλήρωσης του ατομικού δελτίου που επισυνάπτονται.
2. **Πιστοποιητικό γέννησης** (Γίνεται δεκτή και φωτοτυπία του πιστοποιητικού γέννησης).
3. **Αντίγραφο ταυτότητας** (και οι δύο όψεις).
4. **Δύο φωτογραφίες διαβατηρίου** με γραμμένο στο πίσω μέρος το ονοματεπώνυμο του μαθητή/της μαθήτριας (μία για το ατομικό δελτίο και μία για τη μαθητική ταυτότητα που εκδίδεται από το Σχολείο για τις διαδρομές των λεωφορείων και για την οποία θα δηλώσουν με την έναρξη της σχολική χρονιάς, αν επιθυμούν να τους εκδοθεί.).
5. **Έγκριση από τη Σχολική Εφορεία** για εγγραφή του/της μαθητή/τριας.
6. **Αντίγραφο Προσφυγικής ταυτότητας**. (όπου υπάρχει)
7. **Ταυτότητα** μέλους της **Παγκύπριας Οργάνωσης Πολυτέκνων** / Ταυτότητα μέλους της **Παγκύπριας Οργάνωσης Πενταμελούς Οικογένειας**. (όπου υπάρχει)
8. Οποιαδήποτε άλλα απαιτούμενα πιστοποιητικά αναφέρονται στο Ατομικό Δελτίο (βλέπε έντυπο **Γ17**).



Η Διευθύντρια



Θεονίτσα Κοκκαλή